Франция : Задължително маски на открити публични места с много хораВластите в страната предупреждават за възможна втора вълна на вируса през есента Франция въвежда ново изискване за носене на маски – на открити публични места , където се събират много хора . Мярката е в сила от днес ( 10 август ) и идва на фона на увеличаващ се брой нови коронавирус инфекции . Страната бе овладяла броя на инфекциите към средата на месец май , но пандемията се промъква отново , като в петък бяха регистрирани 2288 нови случая и страната отбеляза трети пореден ден на увеличение на новорегистрираните случаи на Covid - 19 . Междувременно процентът на инфекциите достигна 2 , 4 в региона Ил дьо Франс ( около столицата Париж ) . Средният процент за страната е 1 , 4 . Увеличението накара властите да предупредят за възможна втора вълна на вируса през есента . В опит да се предотврати такъв сценарий маските са задължителни за всички , навършили 11 - годишна възраст на места , на които се събират много хора или има засилен трафик на пешеходци от туристически дестинации като Сен Тропе и Биариц до бреговете на река Сена в Париж , Монмартър и други популярни обекти , както и на външните пазари за храна и гъсто населените предградия на Париж . Мярката ще бъде в сила най - малко в продължение на месец , а полицията ще слди за нейното спазване . Глобата за неспазване е в размер на € 135 . Носенето на маска в затворени пространства , включително музеи , молове и обществен транспорт е в сила от средата на юли .